**МОДЕЛ ОКВИРНОГ СПОРАЗУМА**

**Овај оквирни споразум закључен је између:**

1. **Универзитет у Београду-Институт за мултидисциплинарна истраживања, Кнеза Вишеслава 1, Београд,** матични број: 07002068, ПИБ: 101012100, рачун број: 160-84666-24 код пословне банке "BANCA INTESA, AD BEOGRAD", који заступа директор др **Драгица Станковић**, у даљем тексту Наручилац.

**2. Пун назив испоручиоца** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,из\_\_\_\_\_\_\_\_\_\_\_\_\_\_\_\_\_\_\_\_,ул. \_\_\_\_\_\_\_\_\_\_\_\_\_\_\_\_\_\_\_\_\_\_\_бр. \_\_\_\_\_, матични број \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_ код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Испоручилац.

**Партија 24**

**Стране у оквирном споразуму сагласно констатују:**

* да је Наручилац у складу са Законом о јавним набавкама („Службени гласник РС“, бр. 91/2019) спровео отворени поступак јавне набавке добара **ЈН бр. 0003/2025 – Хемијски производи** за партију бр.24, са циљем закључења оквирног споразума са једним понуђачем на период од годину дана;

- да је Наручилац донео Одлуку о закључењу оквирног споразума број \_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_ 2025. године, у складу са којом се закључује овај оквирни споразум између Наручиоца и Испоручиоца;

* да је Испоручилац доставио Понуду бр. \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ 2025. године, која чини саставни део овог оквирног споразума (у даљем тексту: Понуда испоручиоца);
* да овај оквирни споразум не представља обавезу Наручиоца да закључи уговор о јавној набавци;
* да обавеза настаје закључењем појединачног уговора о јавној набавци или издатих наруџбеница на основу оквирног споразума.

**ПРЕДМЕТ ОКВИРНОГ СПОРАЗУМА**

**Члан 1.**

Предмет овог оквирног споразума је утврђивање услова за закључење појединачних уговора о јавној набавци добара за **ЈН бр. 0003/2025 – Хемијски производи**, за партију бр.24 између Наручиоца и Испоручиоца, на начин и под условима утврђеним у конкурсној документацији, а у складу са условима из Понуде Испоручиоца број \_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_године, одредбама овог оквирног споразума и стварним потребама Наручиоца.

**Члан 2.**

Техничка спецификација са количинама добара, дата је у конкурсној документацији и чини саставни део овог оквирног споразума. Количине у техничкој спецификацији су оквирне за све време важење оквирног споразума.

**ВАЖЕЊЕ ОКВИРНОГ СПОРАЗУМА**

**Члан 3.**

Овај оквирни споразум се закључује на период од годину дана, а ступа на снагу даном потписивања учесника споразума и достављања средстава финансијског обезбеђења из члана 10. оквирног споразума.

Током периода важења оквирног споразума, предвиђа се закључење више појединачних уговора о јавној набавци добара, односно издавање више наруџбеница на основу овог оквирног споразума.

**ЦЕНА ОКВИРНОГ СПОРАЗУМА**

**Члан 4.**

Укупна понуђена цена за набавку добара из члана 1. овог оквирног споразума износи \_\_\_\_\_\_\_\_\_\_\_\_\_\_\_\_\_ динара, без обрачунатог пореза на додату вредност, односно \_\_\_\_\_\_\_\_\_\_\_\_\_\_\_\_\_ динара, са обрачунатим порезом на додату вредност. У цену предметних добара су урачунати царински, транспортни и сви други трошкови.

Јединичне цене исказане у понуди Испоручиоца су фиксне и не могу се мењати за све време важења оквирног споразума.

Уговори о јавним набавкама извршавају се по јединичним ценама из прихваћене понуде Испоручиоца.

**НАЧИН И УСЛОВИ ЗАКЉУЧЕЊА ПОЈЕДИНАЧНИХ УГОВОРА**

**Члан 5.**

Након ступања на снагу оквирног споразума, када настане потреба Наручиоца за предметом набавке, Наручилац ће Испоручиоцу упутити позив за закључење уговора о јавној набавци.

Уз позив доставља се и уговор о јавној набавци на потписивање.

Уговор о јавној набавци се по правилу може закључити и путем издавања наруџбенице. Уколико се уговор закључује путем издавања наруџбенице, основни начин достављања позива и наруџбенице је путем коришћења електронске поште.

Адреса електронске поште Испоручиоца је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*навести електронску пошту Испоручиоца*).

Наручилац ће при слању позива путем електронске поште од Испоручиоца захтевати да на исти начин потврди пријем позива, што је Испоручилац и дужан да учини.

Наручилац при слању позива доказује само слање позива, односно да је електронско обавештење напустило његов информациони систем, а не одговара за то да ли је Испоручилац стварно примио позив. О евентуалној промени електронске поште Испоручиоца писаним путем обавештава Наручиоца. Уколико Наручилац од Испоручиоца не прими промену електронске поште, позив се шаље на до тада саопштене адресе.

Уговори о јавној набавци који се закључују на основу оквирног споразума морају се доделити пре завршетка трајања оквирног споразума, с тим да се трајање појединих уговора закључених на основу оквирног споразума не мора подударати са трајањем оквирног споразума, већ по потреби може трајати краће или дуже.

**НАЧИН И РОК ПЛАЋАЊА**

**Члан 6.**

Рок плаћања је 10 дана од дана пријема исправног рачуна, а након извршеног квалитативног и квантитативног пријема добара, на основу појединачног уговора о јавној набавци закљученог у складу са овим оквирним споразумом, односно на основу издате наруџбенице.

Испоручилац је дужан да рачун из става 1. овог члана достави на адресу Наручиоца – Београд, Кнеза Вишеслава 1.

**РОК И НАЧИН ИСПОРУКЕ ДОБАРА**

**Члан 7.**

Испорука предметних добара је сукцесивна, а количину и динамику утврђује Наручилац писаним захтевом лица овлашћеног за набавку.

Испоручилац се обавезује да добра из члана 1. овог оквирног споразума испоручи Наручиоцу у року од \_\_\_\_\_\_\_ дана (*максимум 20 дана*) од дана добијања писане поруџбине.

Испорука и пријем добара вршиће се у Fco – магацин Наручиоца – Београд, Кнеза Вишеслава 1, радним даном (осим суботе и недеље), у времену од 08-15 часова.

Квалитативни и квантитативни пријем добара вршиће се приликом њиховог преузимања.

**ПРИЈЕМ ДОБАРА И ОТКЛАЊАЊЕ НЕДОСТАТАКА**

**Члан 8.**

Испоручилац гарантује квалитет испоручених добара у складу са важећим стандардима и законским прописима и преузима све законске обавезе које се односе на отклањање последица које настану испоруком добара неодговарајућег квалитета.

Наручилац и Испоручилац ће приликом примопредаје добара, заједнички констатовати евентуалне недостаке у погледу квалитета и квантитета испоручених добара и о томе ће одмах сачинити записник. Наручилац задржава право да рекламира Испоручиоцу и недостатке у погледу квалитета и квантитета испоручених добара који се нису могли непосредно уочити приликом примопредаје робе.

Испоручилац се обавезује да најкасније у року од 7 дана по пријему рекламације, замени рекламирану робу исправном.

**ВИША СИЛА**

**Члан 9.**

Вишом силом сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности настали после закључења овог оквирног споразума, који онемогућавају извршење преузетих обавеза, а које страна-потписница Оквирног споразума није могла спречити, отклонити или избећи.

Страна – потписница Оквирног споразума која је погођена деловањем више силе обавезна је да обавести другу страну о почетку и завршетку деловања више силе, као и да предузме потребне активности ради ублажавања последица више силе.

Страна – потписница Оквирног споразума која је погођена вишом силом, обавезна је да докаже настанак више силе веродостојним документом издатим од стране надлежног органа, уколико догађај више силе није ноторна чињеница.

У случају да догађај више силе спречавају стране-потписнице оквирног споразума да извршавају своје обавезе за период дужи од једног месеца, обе стране ће споразумно одлучити о даљој примени овог оквирног споразума.

**СРЕДСТВА ОБЕЗБЕЂЕЊА ЗА ИЗВРШАВАЊЕ ОКВИРНОГ СПОРАЗУМА**

**Члан 10.**

Испоручилац се обавезује да у тренутку закључења овог оквирног споразума, као средство финансијског обезбеђења за добро извршење посла, преда Наручиоцу оригиналну регистровану бланко соло меницу и менично писмо-овлашћење укупне вредности у висини од 10% од оквирног споразума без ПДВ-а.

Уз меницу мора бити достављена и копија картона депонованих потписа који је издат од стране пословне банке коју Испоручилац наводи у меничном овлашћењу – писму. Рок важења менице је 30 (тридесет) дана дужи од истека важења оквирног споразума.

Достављена меница је безусловна и неопозива и саставни је део овог оквирног споразума.

Наручилац је овлашћен да безусловно реализује средство финансијског обезбеђења у случају неиспуњења обавеза насталих по овом оквирном споразуму.

**ИЗМЕНЕ И ДОПУНЕ ОКВИРНОГ СПОРАЗУМА**

**Члан 11.**

Измене и допуне овог оквирног споразума су могуће ради набавке додатних добара само у случају када би промена Испоручиоца била немогућа због економских или техничких разлога и уколико би таква промена истовремено проузроковала значајне потешкоће или знатно повећање трошкова за Наручиоца.

Измене овог оквирног споразума су могуће уколико је потреба за изменом настала због околности које Наручилац није могао да предвиди и уколико се таквом изменом не мења природа оквирног споразума.

У случају из става 1. и 2. овог члана, повећање вредности оквирног споразума не може да буде веће од 50% вредности без ПДВ из чл. 4. овог оквирног споразума.

Иземене овог оквирног споразума су могуће ради повећања обима набавке под условом да вредност измене буде мања од 10% вредности без ПДВ из чл. 4. овог оквирног споразума при чему то увећање не може бити веће од 15.000.000,00 динара без ПДВ.

Измене и допуне овог оквирног споразума важе само уз сагласност свих споразумних страна, ако се дају у писаној форми као анекс оквирног споразума, који мора бити потписан од стране овлашћених лица свих споразумих страна.

**ОТКАЗ ОКВИРНОГ СПОРАЗУМА**

**Члан 12.**

Наручилац и Испоручилац су сагласни да свака страна може да откаже овај оквирни споразум и пре истека рока на који је оквирни споразум закључен, под условом да за то постоје оправдани разлози.

Разлоге за отказ оквирног споразума дужна је да понуди и образложи страна која отказује оквирни споразум.

Оквирни споразум се отказује писаним захтевом са образложењем разлога за отказ.

Писани захтев за отказ оквирног споразума доставља се страни препорученом пошиљком уз повратницу.

Отказни рок је 15 дана од дана пријема писаног отказа код стране којој се оквирни споразум отказује.

За случај отказа оквирног споразума, стране су дужне да сва права и обавезе по основу оквирног споразума уреде и испуне до истека отказног рока.

**ПРЕЛАЗНЕ И ЗАВРШНЕ ОДРЕДБЕ**

**Члан 13**.

За све што није регулисано овим оквирним споразумом примењиваће се одредбе Закона о облигационим односима као и други важећи прописи који регулишу ову материју.

**Члан 14.**

Свака страна у оквирном споразуму је сагласна да сва спорна питања у вези овог оквирног споразума решавају споразумно, с тим да за решавање евентуалних спорова који не буду решени мирним путем, уговарају надлежност Привреднoг суда у Београду.

**Члан 15.**

Овај оквирни споразум ступа на снагу даном потписивања обе стране, а закључује се на одређено време, у трајању од једне године од дана потписивања.

**Члан 16.**

Овај оквирни споразум је сачињен у 4 (четири) истоветна примерка од којих свака страна задржава по 2 (два) примерка.

ЗА ИСПОРУЧИОЦА ЗА НАРУЧИОЦА

\_\_\_\_\_\_\_\_\_\_\_\_\_\_\_\_\_\_\_\_\_ др Драгица Станковић, директор

***Напомена:***

*Модел оквирног споразума представља садржину оквирног споразума који ће бити закључен са изабраним понуђачем.*